OzLabs/hebrew-wiki-articles huggingface dataset:
ריי סקוט

ג'ון ריימונד "ריי" סקוט (באנגלית: John Raymond "Ray" Scott; נולד ב-12 ביולי 1938) הוא כדורסלן ומאמן עבר אמריקאי, אשר שיחק בליגות ה-NBA וה-ABA בין השנים 1961–1972. ממוצעיו הכוללים לאורך 11 עונותיו בשתי הליגות הם 14.3 נקודות, 9.8 ריבאונדים ו-2.2 אסיסטים למשחק.

בין השנים 1972–1976 שימש כמאמן הראשי של קבוצת דטרויט פיסטונס, ובעונת זכה בפרס מאמן השנה ב-NBA.

==קריירת משחק==
בדראפט ה-NBA{{כ}} 1961 נבחר סקוט על ידי דטרויט פיסטונס, בבחירה הרביעית. לאורך עונת הרוקי שלו קלע 13.3 נקודות והוריד 11.5 ריבאונדים למשחק, ובפלייאוף של אותה עונה סייע לפיסטונס להעפיל לגמר האזור המערבי עם ממוצעים של 17.3 נקודות ו-14.5 ריבאונדים למשחק. ב-4 העונות הבאות העמיד ממוצעים של 16.8 נקודות ו-10.8 ריבאונדים למשחק עבור הפיסטונס, אך לאורך התקופה השיגה קבוצתו 110 ניצחונות בלבד (34.4%).

בינואר 1967 הועבר לבולטימור בולטס במסגרת טרייד משולש, בו רודי לרוסו נשלח לפיסטונס, בעוד מל קאונטס נשלח ללוס אנג'לס לייקרס. בעונת קלע 11.8 נקודות בממוצע למשחק עבור הבולטס, אשר סיימו את העונה עם המאזן הטוב ביותר בליגה; 57–25. באופן מפתיע, ועל אף יתרון הביתיות בו החזיקה, הובסה בולטימור בתוצאה 0–4 כבר בסיבוב הפלייאוף הראשון, על ידי ניו יורק ניקס.

בדראפט ההרחבה של שנת 1970 נבחר על ידי באפלו ברייבס, אך בחר לשחק עבור קבוצת וירג'יניה סקוויירס מליגת ה-ABA. בשתי עונותיו ב-ABA קלע 11.4 נקודות בממוצע למשחק, ובשתיהן הודח עם הסקוויירס בגמר האזור המזרחי.

==קריירת אימון==
לקראת עונת מונה לעוזר מאמן בדטרויט פיסטונס, תחת ארל לויד, ולאחר שבעה משחקים החליף אותו כמאמן הראשי של הקבוצה. בעונה העוקבת הוליך את דטרויט למאזן הניצחונות הטוב בתולדותיה, 52–30, ולהעפלתה הראשונה מזה 6 שנים לשלב הפלייאוף. בסדרת חצי גמר המערב הצטיינו כוכבי הקבוצה בוב לניר ודייב בינג, אך בסופו של דבר הפסידו הפיסטונס מול שיקגו בולס בתוצאה 3–4. בסיום העונה זכה סקוט בפרס מאמן השנה. בעונת הודחה הקבוצה בסיבוב הפלייאוף הראשון, ולאחר שפתחה את עונת עם 17 ניצחונות מ-42 משחקים פיטרה את סקוט מתפקידו, ומינתה במקומו את עוזרו הרב בראון.

בין השנים 1976–1979 אימן את קבוצת הכדורסל של אוניברסיטת מזרח מישיגן. בשלוש עונותיו בתפקיד רשמה הקבוצה מאזן כולל של 29 ניצחונות ו-52 הפסדים.

==קישורים חיצוניים==

==הערות שוליים==

קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:פנסילבניה: כדורסלנים
קטגוריה:כדורסלני אוניברסיטת פורטלנד
קטגוריה:בחירות דראפט של דטרויט פיסטונס
קטגוריה:כדורסלני דטרויט פיסטונס
קטגוריה:כדורסלני בולטימור בולטס (1963–1973)
קטגוריה:כדורסלני ליגת ה-ABA
קטגוריה:מאמני כדורסל אמריקאים
קטגוריה:מאמני דטרויט פיסטונס
קטגוריה:זוכי פרס מאמן השנה ב-NBA
קטגוריה:אמריקאים שנולדו ב-1938
חוסה לואיס רסנדס

חוסה לואיס רסנדס (בספרדית: José Luis Reséndez; נולד ב-14 באוקטובר 1978) הוא שחקן ודוגמן מקסיקני.

==ביוגרפיה==
רסנדס נולד במונטריי. מגיל צעיר החל לעסוק בדרמה והופיע בתיאטרון בעירו.

ב-2001 החל להופיע בטלנובלות והופיע בין היתר בטלנובלה "Los herederos del Monte", לצד גבריאל סוטו.

ב-2002 שיחק בסרט הנעורים "Punto y aparte".

ב-2003 זכה ב-"El Modelo México", תחרות יופי לאומית לגברים. בעקבות כך היה נציג מקסיקו במר עולם 2003, וסיים בחמישייה הראשונה.

בסוף 2003 השתתף בגרסה המקסיקנית של תוכנית המציאות "האח הגדול VIP".

בשנת 2005 שיחק בטלנובלה "אם חורגת" בדמותו של גרקו מונטס. 

בשנת 2007 שיחק בטלנובלה "שיכורה מאהבה" את הדמות של הילאריו; הטלנובלה היא רימייק מקסיקני לטלנובלה הקולומביאנית "קפה בניחוח אישה" משנת 1994.

ב-2007 ו-2009 הופיע בשלושה פרקים של "בטי".

בשנים 2009–2010 שיחק בטלנובלה "זיקיות".

בשנת 2011 גילם את הנבל הראשי בטלנובלה "האחים דל מונטה".

בשנים 2012–2013 גילם עורך דין מיליונר בטלנובלה "לב אמיץ", טלנובלה בספרדית שהופקה על ידי רשת השידור האמריקאית "טלמונדו".

ב-2013 שיחק את התפקיד הראשי של פועל עני אשר הגיבורה עוזבת למענו את חברה העשיר ב-"Dama y obrero", טלנובלה אמריקאית המבוססת על פורמט צ'יליאני.

הוא היה מועמד פעמיים לפרס הטלוויזיה המקסיקני "Premios TVyNovelas" והיה מועמד פעמיים לפרס "Your World Awards" המוענק על ידי טלמונדו.

==קישורים חיצוניים==

קטגוריה:שחקני קולנוע וטלוויזיה מקסיקנים
קטגוריה:דוגמנים מקסיקנים
קטגוריה:משתתפים בתחרות מר עולם
קטגוריה:מתחרי האח הגדול
קטגוריה:מקסיקנים שנולדו ב-1978
ויל פרדו

ויליאם אדוארד "ויל" פרדו (באנגלית: William Edward "Will" Perdue; נולד ב-29 באוגוסט 1965) הוא כדורסלן עבר אמריקאי, אשר שיחק בליגת ה-NBA בין השנים 1988–2001. בעונות – זכה ב-3 אליפויות NBA רצופות כשחקן שיקגו בולס, ובעונת זכה באליפות נוספת כשחקן סן אנטוניו ספרס. ממוצעיו הכוללים לאורך 13 עונותיו בליגה הם 4.7 נקודות ו-4.9 ריבאונדים למשחק.

==קריירת מכללות==
פרדו נולד בעיר מלבורן שבפלורידה, ובין השנים 1983–1988 למד באוניברסיטת ואנדרבילט אשר בנאשוויל, טנסי. בעונת 1987/1988 רשם ממוצעים של 18.3 נקודות ו-10.1 ריבאונדים למשחק עבור קבוצת הכדורסל של האוניברסיטה, והוביל אותה להעפלתה השנייה אי פעם לשלב שמינית גמר טורניר אליפות המכללות (NCAA Sweet Sixteen). במשחק שמינית הגמר הפסידה ואנדרבילט בתוצאה 64–77 לאוניברסיטת קנזס, וזו המשיכה לזכייה באליפות הטורניר. בסיום עונה זו זכה פרדו בפרס שחקן העונה של המחוז הדרום-מזרחי (SEC).

==קריירת משחק מקצועית==
בדראפט ה-NBA 1988 נבחר פרדו על ידי שיקגו בולס, בבחירה ה-11. בעונות עד זכה עם הבולס ב-3 אליפויות רצופות, כמחליפו מהספסל של הסנטר ביל קרטרייט. בעונת שימש לראשונה כשחקן חמישייה קבוע, העמיד ממוצעים של 8.0 נקודות ו-6.7 ריבאונדים למשחק, וסייע לשיקגו להשיג 47 ניצחונות בהיעדרו של כוכב הקבוצה מייקל ג'ורדן אשר פרש ממשחק.

באוקטובר 1995 הועבר פרדו בטרייד לסן אנטוניו ספרס, בתמורה לדניס רודמן. בעונת קבע שיאי קריירה של 8.7 נקודות ו-9.8 ריבאונדים בממוצע למשחק. בעונת זכה עם הספרס באליפות הראשונה בתולדות המועדון, והרביעית בקריירה שלו, כמחליפו מהספסל של דייוויד רובינסון.

בקיץ 1999 חזר לשחק עבור שיקגו בולס, ובעונת עבר לפורטלנד טרייל בלייזרס. לאחר עונה אחת בפורטלנד פרש פרדו ממשחק, בגיל 35.

==קישורים חיצוניים==

==הערות שוליים==

קטגוריה:כדורסלנים אמריקאים
קטגוריה:פלורידה: כדורסלנים
קטגוריה:כדורסלני אוניברסיטת ואנדרבילט
קטגוריה:בחירות דראפט של שיקגו בולס
קטגוריה:כדורסלני שיקגו בולס
קטגוריה:כדורסלני סן אנטוניו ספרס
קטגוריה:כדורסלני פורטלנד טרייל בלייזרס
קטגוריה:אמריקאים שנולדו ב-1965
תהילים י"ב

תהילים י"ב הוא המזמור השנים עשר של ספר תהילים. המזמור חתום בידי דוד, ומלין על המוסר הירוד של האנשים בדורו. 

המזמור מתחיל במילים למנצח על השמינית שהוא לדעת פרשנים רבים כלי נגינה בעל שמונה מיתרים או לחן בן שמונה קולות.

==תוכן המזמור==
החלק הראשון של המזמור (פסוקים ב-ה) מתאר האנשים רחוקים מן האמת ומלאים בשקר, והחלק השני (פסוקים ו-ט) מתאר את תשועת העניים והמסכנים, ומוסיף תפילה שה' יושיע אותם.

== המזמור בתפילה ==
* על פי מסכת סופרים זהו המזמור של שמיני עצרת. בהתאם לכך, הוא נאמר בנוסח הספרדים בתפילת ערבית, ולפי מנהג הגר"א משמש ביום זה כשיר של יום.

==המזמור בתרבות==
הקנטטה Ach Gott, vom Himmel sieh darein, רי"ב 2 הולחנה יוהאן סבסטיאן באך בשנת 1724, לכבוד יום ראשון השני אחרי חג השילוש, בהתבסס על כוראל אשר חובר על ידי מרטין לותר בשנת 1524 כפרפרזה למזמור.

==קישורים חיצוניים==

==הערות שוליים==

יב
קטגוריה:שיר של יום
מימוזה (קוקטייל)

מימוזה (באנגלית: Mimosa) הוא קוקטייל המוכר רשמית על ידי איגוד הברמנים הבינלאומי המורכב משמפניה (או יין מבעבע אחר) ומיץ הדרים צונן, בדרך כלל מיץ תפוזים, אלא אם צוין אחרת. באופן מסורתי הוא מוגש בכוס שמפניה גבוהה ונפוץ בארוחות בראנץ', בחתונות, או כחלק משירותי עסקים או מחלקה ראשונה בחלק מחברות רכבת וחברות תעופה.<ref></ref> יחס הערבוב של "המימוזה הקלאסית" שונה בהתאם למקור.<ref></ref><ref></ref>

== היסטוריה ==
הקוקטייל נקרא על שם צמח (Acacia dealbata) שבאנגלית מכונה גם "מימוזה",<ref></ref> אשר פרחיה צהובים כצבע הקוקטייל. השילוב של יין מבעבע ומיץ תפוזים נצרך במשך מאות שנים בספרד, במיוחד נוכח שפע בתפוזים, בקאווה וביינות מבעבעים אחרים, כמו למשל בוולנסיה, קאסטיון, אליקנטה וקטלוניה. יין מבעבע נצרך גם בשילוב עם מיצי פירות אחרים כמו תפוחים, ענבים ופירות אחרים. ישנן מספר תיאוריות שגויות לגבי מקורו של קוקטייל זה. תיאוריה אחת כזו היא שהוא הומצא בערך בשנת 1900 בבית מלון בים התיכון.

== וריאציות ==
הקוקטייל באקס פיז (Buck's Fizz) הוא קוקטייל מסוג דומה, שהומצא כמה שנים קודם לכן בלונדון, שיש בו שמפניה פי שניים ממיץ התפוזים (כלומר שונה ממימוזה רק ביחס המרכיבים).<ref></ref>

==קישורים חיצוניים==

== הערות שוליים ==

קטגוריה:קוקטיילים
לונדון בריד

לונדון בריד (באנגלית: London Breed; נולדה ב-11 באוגוסט 1974) היא פוליטיקאית אמריקאית, חברת המפלגה הדמוקרטית, המכהנת כראש עיריית סן פרנסיסקו.

==ביוגרפיה==
בריד נולדה בסן פרנסיסקו. היא סיימה תואר ראשון במדע המדינה ושירות ציבורי באוניברסיטת קליפורניה בדייוויס ותואר שני במינהל ציבורי באוניברסיטת סן פרנסיסקו. היא החלה לעבוד בעיריית סן פרנסיסקו בתקופת כהונתו של ראש העיר וילי בראון. בנובמבר 2012 נבחרה למועצת המפקחים של סן פרנסיסקו, ושימשה בתפקיד מינואר 2013. כיושבת ראש המועצה מונתה בדצמבר 2017 לראש העירייה בפועל, בעקבות מותו של ראש העיר אד לי. בבחירות המיוחדות שנערכו ביולי 2018 נבחרה לראשות העיר למשך תום הכהונה המקורית של לי, ובנובמבר 2019 נבחרה לתקופת כהונה מלאה.

==קישורים חיצוניים==

* 

* [https://sfmayor.org/about-mayor לונדון בריד באתר עיריית סן פרנסיסקו]

קטגוריה:חברות המפלגה הדמוקרטית (ארצות הברית)
קטגוריה:חברי המפלגה הדמוקרטית (ארצות הברית)
קטגוריה:ראשי עיריית סן פרנסיסקו
קטגוריה:פוליטיקאיות אמריקאיות
קטגוריה:בוגרות אוניברסיטת קליפורניה בדייוויס
קטגוריה:בוגרי אוניברסיטת קליפורניה בדייוויס
קטגוריה:בוגרות אוניברסיטת סן פרנסיסקו
קטגוריה:בוגרי אוניברסיטת סן פרנסיסקו
קטגוריה:אמריקאיות שנולדו ב-1974
קטגוריה:אמריקאים שנולדו ב-1974
סיטרואן LN/LNA

סיטרואן LN/LNA (בצרפתית: Citroën LN/LNA) הם דגמים של מכונית סופרמיני מתוצרת יצרנית הרכב הצרפתית סיטרואן, חברת בת של קבוצת PSA אשר יוצרה בין השנים 1986–1976.

בצרפת הדגם יוצר באמצעות PSA Aulnay-sous-Bois Plant , ובספרד באמצעות PSA Vigo Plant .

==סיטרואן LN/LNA==
* יוצרו 353,383 יחידות
* 3 דלתות האצ'בק
* 5 נוסעים
* מנוע קדמי
* סוג הנעה: הנעה קדמית
* מנוע בנזין
===סיטרואן LA===

* יוצר בין השנים 1978-1978
* יוצרו 129,611 יחידות

===סיטרואן LNA===

* יוצר בין השנים 1978–1986
* יוצרו 223,772 יחידות

== תמונות ==
<gallery mode="packed" heights="110">
קובץ:Citroen LN bleu.jpg | סיטרואן LA
קובץ:Citroen ln 334.png | סיטרואן LA
קובץ:Citroen Ln la Pieta' 2.jpg | סיטרואן LA
קובץ:Citroen LN back.JPG | סיטרואן LA
</gallery>

<gallery mode="packed" heights="110">
קובץ:Citroen LN rear three quarters French plates nb.JPG| "סיטרואן LNA", שנת 1983
קובץ:Citroen LNA 11E (11517723466).jpg| סיטרואן LNA
קובץ:Citroen LNA 11 1982 (16464691935).jpg| סיטרואן LNA, שנת 1982
קובץ:LNA Cannelle en 11RE.jpg| סיטרואן LNA
</gallery>

==ראו גם==
* סיטרואן

== קישורים חיצוניים ==

==הערות שוליים==

קטגוריה:דגמי מכוניות שהושקו ב-1976
קטגוריה:מכוניות סופרמיני
LN/LNA
קטגוריה:מכוניות צרפתיות
קטגוריה:כלי רכב המיוצרים בספרד
איילמר האנטר-וסטון

איילמר גולד האנטר-וסטון (באנגלית: Aylmer Gould Hunter-Weston; 23 בספטמבר 1864 - 18 במרץ 1940) היה גנרל בריטי וחבר הפרלמנט.

"האנטר-באנטר" - כפי שכונה בצבא - הוביל את הדיוויזיה ה-29 במלחמת העולם הראשונה, אחר כך את הקורפוס ה-8 ב-1915 במשלחת הכושלת לגליפולי ולאחר מכן בחזית המערבית. הוא היה אחד הגנרלים הידועים ביותר של הצבא הבריטי בתקופתו ונחשב לאקסצנטרי במיוחד. האנטר-וסטון נחשב לאב-טיפוס של "הגנרלים החמורים" הבריטיים הבלתי-מוכשרים. אוזלת היד של הקצונה הבריטית התבררה במיוחד בראשית מלחמת העולם הראשונה, אז האנטר-וסטון דגל במתקפה לאור היום. זה גרם לאובדן גדול בקרב הכוחות, מכיוון שהמגינים יכלו בקלות להדוף את ההתקפה מעמדותיהם המבוססות.

== ביוגרפיה ==
=== ראשית חייו ===
האנטר-וסטון נולד ב-23 בספטמבר 1864 בטירת האנטרסטון, ובשנת 1884 הצטרף לחיל ההנדסה המלכותי ושירת בתפקידי פיקוד ומטה במקומות שונים. הוא שירת תחילה בהודו, שם הוא נפצע, לאחר מכן שירת במטהו של קיצ'נר בדיכוי ההתקוממות המהדית בסודאן ובהמשך הוא נטל חלק במלחמת הבורים.

לאחר תפקידים שונים במטה הכללי הוא מונה לעוזר מנהל ההכשרה הצבאית במשרד המלחמה וקיבל את תואר אביר מסדר האמבט בשנת 1911.

=== מלחמת העולם הראשונה ===
עם פרוץ מלחמת העולם הראשונה מונה האנטר-וסטון למפקד חטיבת הרגלים ה-11, אשר הייתה חלק מהדיוויזיה ה-4, שנפרשה עם חיל המשלוח הבריטי בצרפת, והוא פיקד עליה במהלך הקרב הראשון על המארן ובקרב איפר הראשון.

איילמר האנטר-וסטון בגליפולי 1915
כאשר החלו ההכנות למשלחת הצרפתית-בריטית לגליפולי בפיקודו של סר איאן המילטון באביב 1915, קיבל האנטר-וסטון את פיקוד הדיוויזיה ה-29 שהוקמה ב-10 בינואר 1915. עם 12 הגדודים שלו הוא היה אמור לשאת את חלקה הגדול של ההתקפה על גליפולי.

הנחיתה בכף הלס, בקצה המערבי הקיצוני של חצי האי גליפולי, ב-25 באפריל 1915 הסתיימה במרחץ דמים עבור החיילים הבריטים, אשר האנטר-וסטון, שלא הצליח לנצל את ההישגים שלו, היה אחראי לו, והדיוויזיה לא הגיעה ליעדה בקריתיה. בחודשים שלאחר מכן התחזקו הכוחות הבריטיים והאנטר-וסטון הועלה לדרגת לוטננט גנרל, ומונה למפקד הקורפוס ה-8 שהוקם בגליפולי ב-24 במאי.

ביולי 1915 הוחזר שוב האנטר-וסטון לבריטניה בגלל מכת שמש ומאמץ יתר, שם הוא נבחר לבית הנבחרים מטעם מחוז צפון איירשייר באוקטובר 1916.

בינתיים חזר האנטר-וסטון לתפקידו כמפקד הקורפוס השמיני, שמאז ביטול המבצע הלא מוצלח בגליפולי שהה בצרפת. עם הקורפוס הזה הוא השתתף במתקפת הסום ב-1 ביולי 1916. הקורפוס לא השיג אף אחד ממטרותיו, אך ספג את האבדות הגדולות ביותר. כישלון זה מיוחס ברובו גם לחוסר הכישרון של האנטר-וסטון, שגרם לשני מוקשים להתפוצץ בטרם עת, והזהיר את הגרמנים מפני מתקפת הרגלים הממשמשת ובאה.

=== אחרית חייו ===
טירת האנטרסטון, איירשייר, סקוטלנד
לאחר פירוק הקורפוס שלו בשנת 1918, עזב הגנרל האנטר-וסטון את הצבא בשנה שלאחר מכן ורק התמסר לקריירה הפוליטית שלו. הוא היה חבר בבית התחתון במשך 27 שנים, עד לשנת 1935.

סר האנטר-וסטון מת ללא ילדים בגיל 75 ב-18 במרץ 1940, מנפילה מצריח בטירה שלו בהאנטרסטון, איירשייר. אלמנתו נפטרה בשנת 1954.

==קישורים חיצוניים ==

קטגוריה:מעוטרי אות השירות המצוין
קטגוריה:מסדר האמבט: אבירים וגבירות מפקדים
קטגוריה:גנרלים בריטים במלחמת העולם הראשונה
קטגוריה:מפקדי גייסות בצבא בריטניה במלחמת העולם הראשונה
קטגוריה:חברי הפרלמנט של הממלכה המאוחדת
קטגוריה:בריטים שנולדו ב-1864
קטגוריה:בריטים שנפטרו ב-1940
תהילים י"ד

תהילים י"ד הוא המזמור הארבעה עשר של ספר תהילים. המזמור חתום בידי דוד, והוא עוסק בתלונה על אנשים מושחתים ששולטים בעולם. המזמור כולו חוזר ומופיע בשינויים קלים בתהילים נ"ג.

==מבנה המזמור ותוכנו==
מזמור י"ד מורכב משבעה פסוקים ומחולק לשלושה חלקים:

פסוקים א-ג: המשורר מלין על הרשעים והנבלים.

פסוקים ד-ו: המשורר מזהיר מפני מידת הדין.

פסוק ז: המשורר מצפה לישועת ישראל מיד השונאים.

החוקרים נחלקו האם הרשעים שבמזמור הם גויים, או יהודים שפועלים שלא כשורה. רש"י מפרש על פי המדרש שמזמור זה נאמר על נבוכדנצאר (ומזמור נ"ג המקביל נאמר על טיטוס).

המזמור חותם קבוצת מזמורים שהחלה במזמור ט', שבה מתאר המשורר את כוחם של הרשעים, מתלונן על הצלחתם ומביע תקווה שבסופו של דבר יבוא העונש על הרשעים, והסובלים מהם יצאו לחופשי.

==המזמור ביהדות==
*פסוק ז' נאמר כחלק מהתפילה הנאמרת בסיום אמירת תהילים.

==קישורים חיצוניים==

*[https://www.mechon-mamre.org/p/pt/pt2614.htm#1 תהילים י"ד באנגלית ובעברית] באתר מכון ממרא
==הערות שוליים==

יד
משרד ראש הממשלה החלופי

משרד ראש הממשלה החלופי הוא משרד ממשלתי ומקום לשכתו של ראש הממשלה החלופי. המשרד היה פעיל רק בממשלת ישראל השלושים וחמש ובממשלת ישראל השלושים ושש.

== הקמת המשרד ==
בשנת 2020, עם הקמת ממשלת החילופים הראשונה, החליטה הממשלה על הקמת משרד ראש הממשלה החלופי.

המשרד<ref></ref> כולל מנכ"ל, לשכה ויועצים בדומה ללשכת ראש הממשלה, והוא נועד לניהול אדמיניסטרטיבי ופוליטי של הממשלה.<ref name=":0"></ref>

== ראשי הממשלה החלופיים ==
{| class="wikitable" id="toc" width="100%" align="center" style="text-align:center;"
!מס'
!דיוקן
!שם
<small>(תקופת חיים)</small>
! colspan="2" |סיעה
! colspan="2" |תקופת כהונה
!ממשלה
|-
|1
|96x96 פיקסלים
|בנימין גנץ
<small>(1959-)</small>
| style="background:#00BDF1" |
|כחול לבן

<small>חוסן לישראל</small>
|17 במאי 2020
|13 ביוני 2021
|השלושים וחמש
|-
|2
|93x93 פיקסלים
|יאיר לפיד
<small>(1963-)</small>
| style="background:#003AA7" |
|יש עתיד
|13 ביוני 2021
|1 ביולי 2022
| rowspan="2" |השלושים ושש
|-
|3
|100x100 פיקסלים
|נפתלי בנט
<small>(1972-)</small>
| style="background:#00A4C0" |
|ימינה
|1 ביולי 2022
|8 בנובמבר 2022
|}

== מנכ"לי משרד ראש הממשלה החלופי ==
{| class="wikitable"
|+
|- bgcolor="#efefef"
!מספר
!תמונה
! שם !! תחילת כהונה !! סיום כהונה
|-
|1
|83x83px
| הוד בצר || 22 בנובמבר 2020 || 27 ביוני 2021
|-
|2
|75x75px
|נעמה שולץ || 27 ביוני 2021 || 10 ביולי 2022
|}

== ראו גם ==
* משרד ראש הממשלה
* ממשלת חילופים

==ביאורים==

== הערות שוליים ==

ראש הממשלה החלופי
קטגוריה:משרדי ממשלה שהוקמו בממשלת ישראל ה-35
הוד בצר

הוד בצר (נולד ב־1969) הוא אלוף-משנה במילואים ואיש ניהול ישראלי. שימש בעבר כמנכ"ל משרד ראש הממשלה החלופי.

== ביוגרפיה ==
בצר נולד בשנת 1969, לאביו ד"ר צבי בצר, בן לניצולי שואה, חוקר לשון בכיר ומרצה באוניברסיטת בר-אילן, ולאימו ברוריה.

בצר הוא בעל תואר ראשון ושני במדעי החברה ותואר שני במנהל עסקים (התמחות במימון). למד בישיבת ההסדר אור עציון אצל הרב חיים דרוקמן.

בצר התגייס לחיל השריון ומאוחר יותר, יצא לקורס קצינים. בתקופת שירות כסמג"ד נפצע באורח קשה בתאונת דרכים, ולאחר תקופת שיקום חזר לשרת בתפקידי מטה. במהלך שירותו הצבאי שימש בצר בתפקידים רבים. בהם, קצין אג"ם באוגדת מילואים, תפקידים בפיקוד הצפון וראש ענף ארגון יבשה באגף התכנון בצה"ל.

עוד בעת שירותו בצה"ל, החלה היכרותו של בצר עם בני גנץ בשנת 2002, כשזה האחרון היה מפקד פיקוד הצפון. לאחר מכן, משהתרשם מבצר, מינה אותו גנץ בשנת 2005<ref name=":1" /> להיות לעוזרו כשהיה ראש מפקדת זרוע היבשה. בהמשך היה ראש מטה הרבנות הצבאית בתקופת הרב רפי פרץ.

בפברואר 2011, כאשר מונה גנץ לרמטכ"ל, הוא מינה את בצר לעוזרו.<ref name=":1" />

בשנת 2015, לאחר שגנץ סיים את תפקידו כרמטכ"ל והשתחרר מצה"ל, ביקשו מבצר להתמנות לתפקיד המזכיר הצבאי לנשיא המדינה, אך משעה שהמינוי לא צלח, השתחרר בצר מצה"ל.<ref name=":1" />

=== לאחר השירות בצה"ל ===
לאחר שהשתחרר מצה"ל, עבד בצר בחברת הבנייה רמי שבירו כמנהל קניון כפר סבא, ובהמשך, כמנהל הנכסים בחברה.<ref name=":1" />

בשנת 2019 כשבני גנץ החליט להיכנס לזירה הפוליטית והקים את מפלגת חוסן לישראל, הוא קרא לבצר לעמוד לצידו ולנהל את לשכתו. זה עזב את תפקידו בחברת הבנייה וחבר לגנץ.

בנובמבר 2020 אישרה ממשלת ישראל השלושים וחמש את מינויו לתפקיד מנכ"ל משרד ראש הממשלה החלופי. ב-14 ביוני 2021 סיים את תפקידו כמנכ"ל המשרד לצד סיום כהונתו של גנץ כראש הממשלה החלופי.

בינואר 2022 נודע כי בצר החל לעבוד כמשנה למנכ"ל בחברת הנדל"ן אאורה שבבעלותו של יעקב אטרקצ'י.

== חיים אישיים ==
בצר מתגורר עם משפחתו באלקנה. הוא נשוי לעידית ואב לשישה. חמיו ראובן שמרלינג, נרצח בידי מחבלים באוקטובר 2017.

==קישורים חיצוניים==

== הערות שוליים ==

קטגוריה:מנכ"לי משרד ראש הממשלה החלופי
קטגוריה:בוגרי ישיבת אור עציון
קטגוריה:אלופי-משנה בצה"ל
קטגוריה:עוזרי הרמטכ"ל
קטגוריה:אלקנה: אישים
קטגוריה:נפגעי תאונות דרכים בישראל
קטגוריה:ישראלים שנולדו ב-1969
הספרן

הספרן הוא ציורו של ג'וזפה ארצ'ימבולדו, ציור שמן על קנבס, המוצג באוסף טירת סקוקלוסטר בשוודיה. ההשערה המקובלת היא כי זהו דיוקנו של וולפגנג לציוס , היסטוריון חוקר התקופה הקלאסית בחצר הקיסרים הרומים הקדושים של בית הבסבורג.

ארצ'ימבולדו שימש צייר הדיוקנאות הרשמי של הקיסר פרדיננד הראשון החל מ-1562 ולאחר מכן המשיך בתפקיד תחת מקסימיליאן השני ורודולף השני. "הספרן" נמנה עם סדרת ציורים שצייר ארצ'ימבולדו, המתארים את בני חצר המלוכה של מקסימיליאן השני. אוצרי טירת סקוקלוסטר מתארכים את הציור לשנת 1562, אם כי מקורות רבים אחרים מתארכים אותו לשנת 1566 לערך. ב-1957 היה ההיסטוריון סוון אלפונס הראשון להגיע לכלל מסקנה כי "הספרן" היה למעשה דיוקנו של וולפגנג לציוס.

ארצ'ימבולדו יצר דיוקנאות רבים על ידי צירוף עצמים שונים כמו פירות, ירקות או פרחים, ובמקרה זה ספרים. העצמים שנבחרו היו לרוב קשורים לחייו של האדם או למאפייניו. "הספרן" נתפס גם כמחווה למקצוע הספרנות ולשדרת המשכילים, אך בעת ובעונה אחת גם כתיאור סאטירי של אלו. קיי סי אלהרד מציג גישה שונה לפירוש הציור, ומציע כי המסר החבוי בעבודה הוא דווקא פרודיה על "אספני ספרים חומרניים שמתעניינים יותר ברכישת ספרים מאשר בקריאתם". לדבריו של אלהרד, בציור חסרה התייחסות למספר מאפיינים בולטים של מקצוע הספרנות, כמו סימנים כאלו או אחרים לסידור ומיון הספרים. הוא מוסיף וגורס כי הציור מתמקד במאפייניים החומריים של הספרים ולא בתוכנם, ובכך הדבר מחזק את ההתייחסות האפשרית לאספנים דווקא, ולא בהכרח לספרנים או לאנשי רוח.

אלהרד מציין כי "הספרן" היווה נקודת ציון מרכזית ב"היסטוריה החזותית של תיאור מקצוע הספרנות". אם כי, כותרתו המקורית של הציור, אם הייתה כזו, אינה ידועה כיום, וההתייחסות הראשונה אליו לפי כותרת יצירה היא מראשית המאה ה-20, "Bibliotekarien" בשוודית.

"הספרן" הוא אחת משתי עבודות של ארצ'ימבולדו המוצגות באוסף טירת סקוקלוסטר. הציור הובא לשוודיה לאחר ביזת טירת פראג בידי הצבא השוודי במהלך הקרב על פראג ב-1648.

ישנן שלוש גרסאות נוספות של הציור, שאין ודאות לגבי יוצרן המקורי. ב-2011 פורסם מחקר מדעי הקובע כי הגרסה הידועה של "הספרן" היא למעשה העתק מאוחר יותר של עבודתו המקורית של ארצ'ימבולדו, שמקום הימצאה אינו ידוע.

== קישורים חיצוניים ==

*[http://emuseumplus.lsh.se/eMuseumPlus?service=ExternalInterface&module=collection&objectId=32632&viewType=detailView הספרן], באתר טירת סקוקלוסטר

== הערות שוליים ==

קטגוריה:ציורים מהמאה ה-16
סלט עוף

סלט עוף הוא כל סלט עם עוף כמרכיב עיקרי. מרכיבים נפוצים אחרים עשויים לכלול מיונז, ביצה קשה, סלרי, בצל, פלפל, חמוצים ועוד מגוון של רטבים כמו חרדל.

== תיאור ==
בארצות הברית, "סלט עוף" מתייחס לכל סלט עם עוף, או לסלט מעורב ספציפי המורכב בעיקר מבשר עוף קצוץ ורוטב, כמו מיונז, או גבינת שמנת. כמו סלט טונה וסלט ביצים, ניתן להגיש אותו על גבי חסה, עגבנייה, אבוקדו, או שילוב כלשהו. סלט זה עשוי לשמש גם לכריכים. בדרך כלל הוא עשוי עם שאריות עוף מבושל או משומר. ניתן להתייחס גם לסלט גינה עם עוף מטוגן, בגריל או צלוי (בדרך כלל חתוך או חתוך לקוביות) מלמעלה.

באירופה ובאסיה ניתן להכין את הסלט על ידי מספר רב של כבישות, או ללא רוטב כלל, ומרכיבי הסלט יכולים להשתנות מעלים וירקות מסורתיים, לפסטות, קוסקוס, נודלס או אורז.

אחת הצורות האמריקאיות הראשונות של סלט עוף הוגשה על ידי Town Meats בוויקפילד, רוד איילנד, בשנת 1863. הבעלים המקורי, ליאם גריי,<ref></ref> ערבב את שאריות העוף שלו עם מיונז, טרגון וענבים. מה שנהפך למנה פופולרית כל כך ששוק הבשר הוסב למעדנייה.
כריך סלט עוף

==ראו גם==
* סלט
* בשר עוף

==קישורים חיצוניים==

== הערות שוליים ==

קטגוריה:כריכים
עוף
קטגוריה:מאכלי עוף
Graceland

Graceland הוא אלבום האולפן השביעי של הזמר-יוצר האמריקני פול סיימון, שיצא ב-25 באוגוסט 1986. 
== הפקה ==
בתחילת שנות ה-80 של המאה ה-20 הידרדרו יחסיו של סיימון עם שותפו לצמד סיימון וגרפונקל, ארט גרפונקל; נישואיו לשחקנית קארי פישר קרסו ואלבומו השישי, Hearts and Bones, כשל מסחרית. לאחר שנתקל בבוטלג של מוזיקה דרום אפריקנית, נסע סיימון ליוהנסבורג ושם החל להקליט את Graceland. בין היתר השתתפה בהקלטת האלבום מקהלת הגברים ליידיסמית בלק ממבזו.

האלבום הוקלט בין השנים 1985–1986. הוא כולל עירוב סוגות, בהן פופ, רוק, א-קפלה, זידקו, איסיקתמיה ומבקנגה, והיה לאלבומו המוצלח ביותר של סיימון: לפי הערכות נמכרו 16 מיליון עותקים שלו. האלבום קיבל שבחים ממבקרים וזכה בפרס גראמי לאלבום השנה לשנת 1987. 

בעקבות הצלחת האלבום, סיימון ספג ביקורת על שהפר את החרם התרבותי על מדינת האפרטהייד בדרום אפריקה, לאחר ששהה במדינה לצורך הקלטת האלבום. המבקרים גינו את סיימון על כך שפגע בסולידריות של מאבק האמנים נגד המשטר הגזעני במדינה. בעקבות הביקורת החליט סיימון לתרום את כל הכנסות האלבום למען המאבק במשטר האפרטהייד.

השיר הבולט והמוכר ביותר באלבום הוא You Can Call Me Al, שזכה לשבחים רבים, והיה מהשירים המצליחים של אותה השנה. הוידאו קליפ של השיר היה מוצלח לא פחות, סיימון לצד צ'בי צ'ייס כיכבו בקליפ, כאשר צ'ייס מבצע כביכול את השיר, בעוד סיימון אינו מוציא מילה. לימים אמר סיימון שצירף את צ'ייס בשל היותו קומיקאי, ויכולתו הקומית לבצע את הריקוד והחלפת כלי הנגינה, שהיה גם מצחיק ומיוחד, וכן בולט בקליפ היה הבדלי הגבוה בין השניים שצ'ייס מתנשא ל-1.93 מטר לעומותו של פול סיימון שגובהו מעט מעל 1.60 מטר.

== רשימת שירים ==
כל השירים נכתבו על ידי פול סיימון, למעט שירים שבהם צוין אחרת:

== קישורים חיצוניים ==

* 
ביקורות
* 
* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:אלבומי 1986
קטגוריה:אלבומי פול סיימון
קטגוריה:אלבומים באנגלית
קטגוריה:אלבומים שהגיעו למקום הראשון במצעד האלבומים האוסטרלי
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומים שהגיעו למקום הראשון במצעד האלבומים הקנדי
קטגוריה:זוכי פרס גראמי לאלבום השנה
קטגוריה:אלבומים זוכי פרס המוזיקה האמריקאית
קטגוריה:אלבומי חברת וורנר רקורדס
דו ויי

דו ויי (2 באוקטובר 1962 – 17 במאי 2020) היה שגריר סין בישראל. קודם לכן שירת כשגריר סין באוקראינה.

==ביוגרפיה==
דו ויי נולד במחוז שאנדונג בסין. היה בעל תואר שני במשפטים.

ב-1989 החל לעבוד בתפקידי מטה במשרד החוץ של סין, בהם כסמנכ"ל המחלקה לתכנון מדיניות במשרד החוץ של סין. ב-1994 מונה לנספח בשגרירות סין באסטוניה ושימש בתפקיד זה עד 1997. חזר לסין ומילא תפקידים נוספים במשרד החוץ.

בין השנים 2016–2020 היה שגריר סין באוקראינה. במהלך כהונתו באוקראינה נפגש עם שר החוץ האוקראיני ואדים פריסטאיקו במאמץ להרחיב את מערכת היחסים בין המדינות.<ref></ref> הוא היה אחראי לתוכנית סיוע טכני, במסגרתה העניקה ממשלת סין ציוד מיוחד לשירותי החירום הממלכתיים באוקראינה.<ref></ref>

דו הגיע לתפקידו כשגריר סין בישראל בפברואר 2020 ונכנס לבידוד בית של שבועיים עקב מגפת נגיף הקורונה. רק בתום הבידוד נפגש לראשונה עם אנשי משרד החוץ הישראלי. את כתב האמנתו הגיש לנשיא מדינת ישראל, ראובן ריבלין באופן וירטואלי בגלל התפרצות נגיף הקורונה בישראל.<ref name="auto"></ref>

ב-12 במרץ פרסם בעיתון "ג'רוזלם פוסט" מאמר על ההתמודדות של סין עם מגפת הקורונה, שבו הודה על האהדה והתמיכה שהפגינה ישראל להתמודדות בסין והביע תקווה להידוק היחסים בין סין לישראל. את דבריו ליווה בציטוט ממסכת פסחים: "כל היישוב כולו תחת כוכב אחד יושב". דברים ברוח דומה פרסם גם בעיתון "ישראל היום". 

ב-15 במאי פרסמה שגרירות סין בישראל מחאה על ביקורו של מזכיר המדינה האמריקני מייק פומפאו בישראל, שבו ניסה לשכנע את ממשלת ישראל להגביל את מערכת היחסים עם סין.

ב-17 במאי 2020 נמצא ללא רוח חיים בדירתו בהרצליה פיתוח. לא היו סימני אלימות, ונראה כי סיבת המוות היא דום לב. מותו הוביל לתיאוריות קונספירציה לגבי סיבת מותו.<ref></ref>

== חיים אישיים ==
דו ויי היה נשוי ואב לבן אחד.

==קישורים חיצוניים==
* 
* 
* 

== הערות שוליים ==

קטגוריה:שגרירי סין
קטגוריה:שגרירים באוקראינה
קטגוריה:שגרירים בישראל
קטגוריה:יחסי ישראל–סין
קטגוריה:סינים שנולדו ב-1962
קטגוריה:סינים שנפטרו ב-2020
כוורת חוזרת

כוורת חוזרת היה סיבוב הופעות של להקת כוורת שנערך החל מקיץ 1990 לאחר שהלהקה התאחדה לכבודו. אחת מההופעות הוקלטה ברדיו גל"צ, והיא הופעה שהתקיימה ב-4 באוקטובר 1990 בפארק הירקון בתל אביב ונקראה "כוורת נפרדת", והייתה האחרונה בסבב הופעות הנ"ל. בנוסף סיבוב ההופעות הונצח בסרטו הדוקומנטרי של צבי שיסל, "כוורת - תמונות מחיי הלהקה". הסרט יצא בשנת 1992 וכן הופץ בקלטת וידאו, ובשנת 2013 ראה אור לראשונה על גבי DVD. במופעים אלו צפו יותר מ־100,000 אנשים.

==רשימת השירים בהקלטת גל"צ מההופעה האחרונה==

==חברי הלהקה==
*גידי גוב - שירה
*דני סנדרסון - גיטרה, שירה
*אפרים שמיר - גיטרה, שירה
*יצחק קלפטר - גיטרה, שירה
*יוני רכטר - קלידים, שירה
*אלון אולארצ'יק - גיטרה בס, שירה
*מאיר פניגשטיין - תופים, שירה

== קישורים חיצוניים ==

* 
* - סרטו של צבי שיסל שהנציח את סיבוב ההופעות "כוורת חוזרת" ב-1990

==הערות שוליים==

קטגוריה:סיבובי הופעות מ-1990
קטגוריה:כוורת
קטגוריה:סיבובי הופעות בישראל
טום טיפאני

תומאס פ. טיפאני (באנגלית: Thomas P. Tiffany; נולד ב-30 בדצמבר 1957) הוא פוליטיקאי אמריקאי המכהן כחבר בית הנבחרים של ארצות הברית מחוז הקונגרס השביעי של מדינת ויסקונסין החל ממאי 2020. מחוז הקונגרס השביעי הוא הצפוני והגדול ביותר במדינה מבחינת שטח ובתחומו נמצאים עשרים ממחוזות ויסקונסין. לשעבר חבר הסנאט של מדינת ויסקונסין.

== ביוגרפיה ==
טיפאני נולד בעיר ואבאשה (Wabasha) שבדרום מדינת מינסוטה, וגדל בחווה לגידול בקר הסמוכה לעיר אלמווד שבוויסקונסין בצוותא עם חמישה אחים ושתי אחיות. ב-1976 הוא השלים את לימודיו התיכוניים בתיכון אלמווד וב-1980 קיבל תואר ראשון בכלכלה חקלאית מאוניברסיטת ויסקונסין–ריבר פולס. טיפאני ניהל את מחלקת הנפט של קואופרטיב חקלאי השוכן בפליינוויו (Plainview) שבמינסוטה, זאת בטרם העתיק את בית מגוריו למינאוקווה שבוויסקונסין במטרה לנהל את תפוצת הנפט של חברת "זנקר" בשנת 1988. מאז 1991 הוא ורעייתו, כריס, מתפעלים עסק לטיולים.

בשנים 2009–2013 כיהן טיפאני כמפקח על העיר ליטל רייס, והיה חבר ממונה בתאגיד לפיתוח כלכלי של מחוז אוניידה. בשנים 2004 ו-2008 הוא התמודד לייצוג מחוז הבחירה ה-12 בסנאט של מדינת ויסקונסין, בפעם הראשונה נגד הסנאטור רוג'ר ברסקה ובפעם השנייה מול ג'ים הולפרין, אך הפסיד בשתי הפעמים במערכת בחירות צמודה. בשנת 2010 התמודד לאספה המדינתית של ויסקונסין, הבית התחתון של בית המחוקקים במדינה, לאחר שהתפנה מושב באספה בידי מחוקק שפרש מתפקידו. טיפאני זכה בבחירות המקדימות, ובהמשך גבר על ג'יי שמלינג, מועמד המפלגה הדמוקרטית, ברוב של כ-58% לעומת כ-42% מקולות הבוחרים.

ב-2012 טיפאני בחר שלא להתמודד מחדש לאספה המדינתית של ויסקונסין, ובמקום זאת בפתח במסע בחירות לסנאט של ויסקונסין, בפעם השלישית. ביום הבחירות הכלליות שהתקיים ב-6 בנובמבר הוא גבר על יריבתו הדמוקרטית סוזן סומר ונבחר לסנאט.

לאחר שחבר הקונגרס המכהן שון דאפי התפטר ב-23 בספטמבר 2019 עקב אבחון בתו כחולה במחלת לב, טיפאני הודיע כי יתמודד בבחירות מיוחדות למושבו המתפנה בבית הנבחרים של ארצות הברית. טיפאני זכה במועמדת המפלגה הרפובליקנית ב-18 בפברואר 2020, ובבחירות הכלליות ניצב בפני התובעת העירונית טרישה זונקר. ב-12 במאי הוא נבחר לתפקיד. טיפאני נשבע לתפקידו בקונגרס ב-19 במאי.

== קישורים חיצוניים ==

* 

* 

==הערות שוליים==

קטגוריה:חברי בית המחוקקים של ויסקונסין
קטגוריה:אנשי עסקים אמריקאים
קטגוריה:בוגרי אוניברסיטת ויסקונסין
קטגוריה:חברי בית הנבחרים של ארצות הברית מוויסקונסין
קטגוריה:חברי הקונגרס ה-116 של ארצות הברית
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:אמריקאים שנולדו ב-1957
סיטרואן קסארה פיקאסו

סיטרואן קסארה פיקאסו (בצרפתית : Citroën Xsara Picasso) הוא מיניוואן קומפקטי מתוצרת יצרנית הרכב הצרפתית סיטרואן, חברת בת של קבוצת PSA אשר יוצרה בין השנים 1999–2010 בצרפת, בריטניה וסין.

בין השנים 2000–2012 דגם "סיטרואן קסארה פיקאסו" יוצר במצרים, ברזיל וספרד.

=="סיטרואן קסארה פיקאסו"==

* יוצרו 1,796,727 יחידות.
* 5 דלתות.
* מנוע קדמי.
* סוגי מנוע: מנועי בנזין, מנועי דיזל.
* סוג הנעה: הנעה קדמית.
* נפח תא מטען: 550 / 2,000 ליטר.
==="דורות "סיטרואן קסארה פיקאסו"===

* דור ראשון – יוצר בין השנים 1999–2004
* דור שני – יוצר בין השנים 2004–2010

== תמונות ==
<gallery mode="packed" heights="120">
קובץ: Citroen Xsara Picasso front 20080103.jpg| "סיטרואן קסארה פיקאסו"
קובץ:2005 Citroen Xsara Picasso Desire 2HDi facelift 2.0 Front.jpg | "סיטרואן קסארה פיקאסו", שנת 2005
קובץ:Citroën Xsara Picasso 1587cc registered November 2009.jpg | "סיטרואן קסארה פיקאסו"
קובץ:2002 Citroen Xsara Picasso SX HDi 2.0 Rear.jpg | "סיטרואן קסארה פיקאסו", שנת 2002
קובץ:Citroen Xsara Picasso rear 20080705.jpg | "סיטרואן קסארה פיקאסו"
</gallery>

<gallery mode="packed" heights="120">
קובץ: Police car of Spain 01.JPG | "סיטרואן קסארה פיקאסו" – ניידת משטרה בספרד
קובץ:Xsara Picassco Bulgaria.jpg | "סיטרואן קסארה פיקאסו" – ניידת משטרה בבולגריה
קובץ:Fzg policia local alcudia.JPG | "סיטרואן קסארה פיקאסו" – ניידת משטרה ב-Alcúdia האיים הבלאריים
</gallery>

==ראו גם==
* סיטרואן

== קישורים חיצוניים ==

* 

==הערות שוליים==

קטגוריה:דגמי מכוניות שהושקו ב-1999
קטגוריה:מיניוואנים
קסארה פיקאסו
קטגוריה:מכוניות צרפתיות
קטגוריה:כלי רכב המיוצרים בספרד
קטגוריה:כלי רכב המורכבים בברזיל
קטגוריה:כלי רכב המורכבים במצרים
קטגוריה:כלי רכב המיוצרים בסין
קטגוריה:כלי רכב המיוצרים בארגנטינה
קטגוריה:כלי רכב המורכבים בבריטניה
ראש העיר קסטרברידג' (סרט, 1921)

ראש העיר קסטרברידג (באנגלית: The Mayor of Casterbridge) הוא סרט דרמה אילם בריטי משנת 1921, בבימויו של סידני מורגן, ובכיכובם של פרד גרובס, ווריק וורד ופולין פיטרס. זהו עיבוד לרומן "ראש העיר קסטרברידג'" מאת תומאס הרדי, והוא נעשה בשיתוף פעולה עם הרדי.

הסרט צולם ברובו בסאסקס, בעיקר בעיירה סטיינג, ובחלקו באולפן שורהאם ביץ'. סצנות אחרות צולמו בעיר דורצ'סטר שבדורסט, המקום בו מתרחשת עלילת הספר.

==צוות השחקנים==
* פרד גרובס – מייקל הנצ'רד
* פולין פיטרס – סוזן הנצ'רד
* ווריק וורד – ניוסון
* נל אמרלד – מוכרת הפורמיטי
* מייביס קלייר – אליזבת ג'יין

==קישורים חיצוניים==

==הערות שוליים==

קטגוריה:סרטי שחור-לבן בריטיים
קטגוריה:סרטים לפי ספרי תומאס הרדי
קטגוריה:סרטים אילמים
קטגוריה:סרטים באנגלית
קטגוריה:סרטי 1921
ביל הנזליק

ויליאם הנרי "ביל" הנזליק (באנגלית: William Henry "Bill" Hanzlik; נולד ב-6 בדצמבר 1957) הוא כדורסלן ומאמן עבר אמריקאי, אשר שיחק בליגת ה-NBA בין השנים 1980–1990. ממוצעיו הכוללים לאורך 10 עונותיו בליגה הם 7.2 נקודות, 2.8 ריבאונדים ו-2.8 אסיסטים למשחק.

בעונת שימש כמאמן הראשי של קבוצת דנוור נאגטס.

==קריירת מכללות==
הנזליק נולד בעיר מידלטאון שבאוהיו, ובין השנים 1976–1980 למד באוניברסיטת נוטרדאם אשר בצפון אינדיאנה. ב-4 עונותיו בקבוצת הכדורסל של האוניברסיטה קלע 5.9 נקודות בממוצע למשחק, לצדם של כוכבי ליגת ה-NBA לעתיד ביל ליימביר, קלי טריפיוקה ואורלנדו וולרידג'. בעונת 1977/1978 העפילה נוטרדאם לראשונה בתולדותיה לפיינל פור טורניר אליפות המכללות, בטרם הפסידה במשחק חצי הגמר מול אוניברסיטת דיוק, אותה הוביל מייק ג'מינסקי. בעונה העוקבת הודחה הקבוצה בשלב רבע הגמר, על ידי מישיגן סטייט של מג'יק ג'ונסון, על אף משחק מצוין של הנזליק אשר קלע 19 נקודות.

==קריירת משחק==
בדראפט ה-NBA{{כ}} 1980 נבחר הנזליק על ידי סיאטל סופרסוניקס, בבחירה ה-20. בשתי עונותיו בסיאטל קלע 5.6 נקודות בממוצע למשחק, תחת המאמן לני וילקינס.

לקראת עונת הועבר בטרייד לדנוור נאגטס, בתמורה לדייוויד תומפסון. בעונת סייע לנאגטס להעפיל לגמר האזור המערבי, בו הפסידה מול האלופה שבדרך, לוס אנג'לס לייקרס. בעונת העמיד ממוצעים של 12.5 נקודות, 4.0 אסיסטים ו-3.3 ריבאונדים למשחק, ונבחר לחמישיית ההגנה השנייה של העונה. בכל 8 עונותיו עם הנאגטס העפיל עמה לשלב הפלייאוף, ולאורך התקופה קלע 7.7 נקודות בממוצע למשחק כמחליפו מהספסל של אלכס אינגליש. בקיץ 1990 פרש הנזליק ממשחק, בגיל 32.

==קריירת אימון==
בין השנים 1991–1996 שימש הנזליק כעוזרו של אלן בריסטאו, מאמן שארלוט הורנטס, ובעונת היה עוזרו של לני וילקינס באטלנטה הוקס.

לקראת עונת מונה למאמן הראשי של דנוור נאגטס, במקומו של דיק מוטה. בעונתו היחידה בתפקיד רשמו הנאגטס את מאזן הניצחונות הגרוע ביותר בליגה, והגרוע ביותר בתולדות המועדון; 11–71. בסיום העונה פוטר הנזליק והוחלף על ידי עוזרו מייק ד'אנטוני. אחוז הניצחונות בו מחזיק הנזליק – 13.4% – הוא הנמוך ביותר בתולדות ה-NBA עבור מאמן אשר אימן לפחות לאורך עונה אחת שלמה.

==קישורים חיצוניים==

==הערות שוליים==

קטגוריה:כדורסלנים אמריקאים
קטגוריה:אוהיו: כדורסלנים
קטגוריה:כדורסלני אוניברסיטת נוטרדאם
קטגוריה:בחירות דראפט של סיאטל סופרסוניקס
קטגוריה:כדורסלני סיאטל סופרסוניקס
קטגוריה:כדורסלני דנוור נאגטס
קטגוריה:מאמני כדורסל אמריקאים
קטגוריה:מאמני דנוור נאגטס
קטגוריה:אמריקאים שנולדו ב-1957
The Once and Future Liberal: After Identity Politics

The Once and Future Liberal: After Identity Politics הוא ספר מאת הפרופסור למדעי הרוח פרופסור מַרְק לִילָה (באנגלית: Mark Lilla), העוסק בפוליטיקה של זהויות.

הספר יצא לאור באנגלית בשנת 2017, בהוצאת הרפר קולינס (Harper Collins).

==הספר==
הספר נכתב כ"חשבון נפש" של המחבר, המשתייך לחוגי השמאל בארצות הברית, בעקבות ניצחונו של דונלד טראמפ בבחירות לנשיאות ארצות הברית.

בספר, פרופסור מַרְק לִילָה מנסה להסביר את השינויים שעברה החברה האמריקאית שגרמו לכישלון הדמוקרטיים בבחירות. לִילָה מנסה להסביר זאת בשינויי התפיסה שעבר המחנה הליברלי, ואשר הרחיקו ממנו קהלים רבים בארצות הברית. כחלק מכך, לִילָה מנסה להסביר את ההבדלים בין הדוקטרינה של נשיא ארצות הברית פרנקלין דלאנו רוזוולט שבין הדוקטרינה של הנשיא רונלד רייגן ומנסה להביר, מנקודת מבט של 'דמוקרט', את הצלחת הממשל הרפובליקני של רונלד רייגן.

לִילָה גם מתאר הבדלים בין תעמולת הבחירות של הרפובליקנים לתעמולת הבחירות של הדמוקרטיים, מסביר איך כל גישה משתקפת בטקטיקה שננקטה בתעמולת הבחירות ומראה מדוע צורת תעמולת הבחירות של הרפובליקנים הייתה אפקטיבית יותר.

בהתייחסות ספציפית לגופים המזוהים עם השמאל האמריקאי, לִילָה רואה בחיוב את פעילות "התנועה לזכויות האזרח", ומאידך מותח ביקורת על גורמים פרוגרסיבים בשמאל שפועלים נגד מנהיגים דמוקרטים מתונים.

פרופסור Arlie Russell Hochschild פרסמה בוושינגטון פוסט ביקורת על הספר, בה עמדה על חשיבותו: ולצד זאת מסייגת Hochschild כי הספר מיועד רק לפלח מסוים מהליברלים: (ההדגשה אינה במקור)

==קישורים חיצוניים==
* 
* 
<div class="mw-content-ltr">
* Hochschild, Arlie Russell ,(August 18, 2017) [https://www.washingtonpost.com/outlook/liberals-woes-run-deep-but-the-way-out-is-murky/2017/08/18/14d81e3c-7235-11e7-8839-ec48ec4cae25_story.html "Liberals' woes run deep, but the way out is murky"], וושינגטון פוסט
* Gage Beverly, (August 15, 2017) [https://www.nytimes.com/2017/08/15/books/review/mark-lilla-the-once-and-future-liberal.html "An Intellectual Historian Argues His Case Against Identity Politics"], הניו יורק טיימס
* Swaim Barton, (August 18, 2017) [https://archive.today/20170821183421/https://www.wsj.com/articles/beyond-identity-politics-1503091687 "Beyond Identity Politics"], וול סטריט ג'ורנל
* Kaiser, Charles; Green, Lloyd ,(August 20, 2017) [https://www.theguardian.com/society/2017/aug/20/once-and-future-liberal-reviews-identity-politics-mark-lilla " "The Once and Future Liberal reviews: identity and the American body politic"], הגרדיאן
*Beran, Michael Knox (August 28, 2017) ,[https://www.nationalreview.com/magazine/2017/08/28/mark-lilla-the-once-and-future-liberal/ "The New Manichaeans"], National Review 
*Illing, Sean (August 15, 2017) ,[https://www.vox.com/2017/8/15/16089286/identity-politics-liberalism-republicans-democrats-trump-clinton "Debating the liberal case against identity politics"], Vox (website) 
</div>

==הערות שוליים==

קטגוריה:ספרות פוליטית
קרחון גריפית'ס (אנטארקטיקה)

קרחון גריפיתס או קרחון גריפית'ס (באנגלית: Griffiths Glacier) הוא קרחון מסוג קרקס קרחוני הממוקם ברכס גונוויל וקאיוס בארץ ויקטוריה שבאנטארקטיקה.

הקרחון זורם לכיוון מזרח - דרום-מזרח; ונשפך אל קרחון דבנהאם, ממזרח למצוק סקנד פאסט.

== היסטוריה ==
=== מקור השם ===

הקרחון נקרא על שמו של הרולד גריפית'ס (Harold Griffiths), שהיה במשך 50 שנה פעיל בחקר אנטארקטיקה, פעילותו של גריפית'ס הייתה משמעותית במסע הפרסום של האגודה האנטארקטית של ניו זילנד (New Zealand Antarctic Society's), במטרה לשכנע את ממשלת ניו זילנד לבסס נוכחות באנטארקטיקה (להקים תחנות מחקר ביבשת).

== לקריאה נוספת ==

<div class="mw-content-ltr">• Jane G. Ferrigno, Kevin M. Foley, Charles Swithinbank, and Richard S. Williams, Jr., [https://pubs.usgs.gov/imap/i-2600-i/pdf/RossI-map2600_pamphlet.pdf Coastal-Change and Glaciological Map of the Palmer Land Area, Antarctica: 1947–2009] , U.S. Geological Survey with the Scott Polar Research Institute, University of Cambridge, United Kingdom</div>

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:17695 קרחון גריפית'ס] באתר הסקר הגאולוגי של ארצות הברית
* [https://adam.antarcticanz.govt.nz/nodes/view/18811 קרחון גריפית'ס] באתר הגאזט האנטארקטי של ממשלת ניו זילנד
* [https://data.aad.gov.au/aadc/gaz/display_name.cfm?gaz_id=125957 קרחון גריפית'ס] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=16845&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR קרחון גריפית'ס] באתר הגאזט האנטארקטי המשווה SCAR של ממשלת אוסטרליה
* [http://distancebetween.info/griffiths_glacier מחשבון מרחקים - המרחק מקרחון גריפית'ס לאתרים סמוכים]

== הערות שוליים ==

גריפית'ס
גריפית'ס
גיא דותן

גיא דותן (נולד ב-4 בפברואר 1991) הוא כדורסלן ישראלי, המשחק בעמדת הרכז בקבוצת אליצור יבנה מהליגה הארצית בכדורסל.

== ביוגרפיה ==
דותן נולד בירושלים וגדל בענתות. החל לשחק כדורסל כילד קטן בפסגת זאב ובהמשך עבר לשחק כדורסל במחלקת הנוער של הפועל ירושלים, שם שיחק מגיל הילדים ועד הקבוצה הבוגרת.

==קריירה==
===בקבוצות הילדים והנוער===
שותף לאורך השנים שלו במועדון בכל הקבוצות מהילדים ועד הנוער של הפועל ירושלים. בין השאר, הקבוצות ששיחק בהן זכו בגביע המדינה לילדים ובסגנות אליפות הנוער אחרי שהתמודדו שנתיים ברציפות והפסידו לקבוצת הנוער של מכבי תל אביב.

בבית הספר רנה קסין בלט בנבחרת הכדורסל אשר ניצחה שנתיים ברציפות באליפות המחוז, אולם הפסידה פעמיים בשלב חצי הגמר של אליפות ליגת העל לתיכונים.

===בקבוצות הבוגרים===
בתום עונת 2009/2010 שבמהלכה עלה לראשונה לשחק בקבוצת הבוגרים של הפועל ירושלים מליגת העל בכדורסל, הושאל דותן לעונה שאחריה לקבוצת הפועל בארי מהליגה הלאומית בכדורסל. בתום העונה חזר לשחק בהפועל ירושלים.

עונת הפריצה של דותן הייתה עונת 2012/2013 בעת שעבר לשחק במכבי הוד השרון מהליגה הלאומית בכדורסל. הקבוצה, למרות הצפיות הנמוכות בתחילת העונה הגיעה עד לגמר הליגה הלאומית שם הפסידה לעירוני נס ציונה (כדורסל). דותן, תחת המאמן רועי חגאי, תפס בהדרגה במהלך העונה חלק חשוב בחמישייה של הוד השרון.

בעונת המשחקים הבאה 2013/2014, עבר ביחד עם המאמן רועי חגאי לשחק בקבוצת עירוני נהריה. בתום העונה הקבוצה זכתה באליפות הליגה הלאומית בכדורסל ועלתה לליגת העל בכדורסל. באופן אישי זכה דותן בתואר השחקן המשתפר לעונת 2013/2014 בליגה לאומית.

בעונת 2014/2015 עבר לשחק בעירוני קריית אתא ובתום העונה שבה הפסידה קבוצתו בגמר למכבי קריית גת, נבחר ל-MVP של הליגה הלאומית בכדורסל. בעונתו הבאה, עבר לשחק בהפועל גלבוע גליל ובסיום עונת 2015/2016, הקבוצה שאומנה על ידי אריאל בית הלחמי זכתה באליפות הליגה הלאומית בכדורסל ודותן נבחר בשנית לחמישיית העונה של הליגה הלאומית בכדורסל.

בעונה הבאה עבר לשחק במכבי קריית גת ששיחקה בליגת העל בכדורסל. בתום העונה חזר לשנתיים נוספות בליגה הלאומית לשחק בשורות קבוצת אליצור קריית אתא. בשנים אלו קריית אתא העפילה פעמיים לפלייאוף העליון אך נעצרה בשלב רבע הגמר. בעונת 2019/2020 הצטרף למכבי עירוני רחובות במטרה לעלותה חזרה לליגה הלאומית. לקראת סוף העונה של 2019/20 בעקבות משבר הקורונה, הופסקה הליגה הארצית כאשר מכבי רחובות ממוקמת במקום השני בטבלה. בעקבות סיום הליגה המוקדמת, דותן עבר לשחק בהפועל ירושלים עד לסוף העונה בליגת העל. לקראת עונת 2020/21 חתם בהפועל חבל מודיעין.. לקראת עונת 2021/22 חתם בקבוצת הפועל עפולה.

===בנבחרות הלאומיות===
דותן היה קפטן נבחרת הקדטים באליפות אירופה בכדורסל לקדטים לשנת 2007 שנערכה בכרתים, וקפטן נבחרת הנוער באליפות אירופה בכדורסל לנוער שנת 2009, שנערכה בצרפת.

== קישורים חיצוניים ==

* [http://ibasketball.co.il/league/6945/player/1751176 פרופיל השחקן] , באתר איגוד הכדורסל

==הערות שוליים==

קטגוריה:כדורסלנים ישראלים
קטגוריה:כדורסלני הפועל עפולה
קטגוריה:כדורסלני הפועל חבל מודיעין
קטגוריה:כדורסלני מכבי הוד השרון
קטגוריה:כדורסלני עירוני נהריה
קטגוריה:כדורסלני עירוני קריית אתא
קטגוריה:כדורסלני הפועל גלבוע גליל
קטגוריה:כדורסלני מכבי קריית גת
קטגוריה:כדורסלני מכבי רחובות
קטגוריה:כדורסלני הפועל ירושלים
קטגוריה:בוגרי תיכון רנה קסין
קטגוריה:ישראלים שנולדו ב-1991
קרחון דבנהאם

[[פרנק דבנהאם בספטמבר 1911, במהלך משלחת טרה נובה]]
קרחון דבנהאם (באנגלית: Debenham Glacier) הוא קרחון בארץ ויקטוריה, שבאנטארקטיקה.

הקרחון נשפך אל חלקו הצפוני של הדום הקרח וילסון.

שיא גובהו של הקרחון 426 מטרים מעל פני הים.

== היסטוריה ==
=== גילוי ומיפיו הקרחון ===

הקרחון מופה לראשונה על ידי המשלחת הבריטית הלאומית לאנטארקטיקה (משלחת דיסקברי) (אשר חקרה את אנטארקטיקה בין השנים 1901–1904).

=== מקור השם ===

שמו של הקרחון ניתן לו על ידי המשלחת האנטארקטית הבריטית אל הקוטב הדרומי (משלחת טרה נובה) (אשר נערכה בין השנים 1910 - 1913).

הקרחון נקרא על שמו של פרנק דבנהאם, גאולוג במשלחת ולימים מנהל מכון סקוט לחקר הקוטב בין השנים 1925- 1948.

== לקריאה נוספת ==

<div class="mw-content-ltr">• United States. Defense Mapping Agency. Hydrographic Center (1943), [https://books.google.co.il/books?id=gooNAQAAIAAJ&pg=PA200&lpg=PA200&dq=%22Debenham+Glacier%22&source=bl&ots=h7uwG_gh2S&sig=ACfU3U2SDmTL3_AbhriiluRQNkFBQRVMXA&hl=en&sa=X&ved=2ahUKEwiNxen3z8DpAhWRO8AKHYsiDMcQ6AEwCHoECBMQAQ#v=onepage&q=%22Debenham%20Glacier%22&f=false Sailing Directions for Antarctica: Including the Off-lying Islands South of Latitude 60°], PP 200 - 201</div>

<div class="mw-content-ltr">• Jane G. Ferrigno, Kevin M. Foley, Charles Swithinbank, and Richard S. Williams, Jr., [https://pubs.usgs.gov/imap/i-2600-i/pdf/RossI-map2600_pamphlet.pdf Coastal-Change and Glaciological Map of of the Ross Island Area, Antarctica: 1962–2005], USGS</div>

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:3635 קרחון דבנהאם] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=3444&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR קרחון דבנהאם] באתר הגאזט האנטארקטי המשווה SCAR של ממשלת אוסטרליה
* [https://mapcarta.com/25609562 מפת אזור קרחון דבנהאם]

== הערות שוליים ==

דבנהאם
הקורפוס הרביעי (בריטניה)

הקורפוס ה-4 של הצבא הבריטי היה קורפוס בריטי, אשר השתתף במלחמת העולם הראשונה ובמלחמת העולם השנייה.

==היסטוריה==
===הקמת הקורפוס===
בשנת 1876 הוחלט על הקמת 8 קורפוסים, ומטה הקורפוס ה-4 הוצב בדבלין. בשנת 1891 הוחלט על ארגון הצבא ב-6 קורפוסים, אשר התבססו על הפיקודים הקיימים, והקורפוס ה-4 הפך ל"פיקוד המזרח" עם מטה בלונדון.

===מלחמת העולם הראשונה===
סמל הקורפוס במלחמת העולם הראשונה
עם פרוץ מלחמת העולם הראשונה הוקם מחדש הקורפוס ה-4, על בסיס כוח עצמאי שפעל בבלגיה, והוא הועמד בפיקודו של הנרי רולינסון. הקורפוס לחם בקרב איפר הראשון, קרב איפר השני, קרב ארטואה השני, קרב לוס, הקרב על הסום ומתקפת מאה הימים, ולאחר המלחמה פורק הקורפוס.

===מלחמת העולם השנייה===
בפברואר 1940 הוקם הקורפוס מחדש, והועמד תחת פיקודו של קלוד אוקינלק. הקורפוס נשלח לנורווגיה ולחם שם במהלך המערכה בנורווגיה. לאחר מכן הוצב הקורפוס באזור נורת'האמפטון ותחת פיקודו נכללו יחידות השריון כהגנה מפני פלישה. בינואר 1942 נשלח הקורפוס לעיראק, שם הוא היה חלק מפיקוד המזרח התיכון. לאחר הכיבוש היפני של בורמה הקורפוס נשלח לצפון-מזרח הודו, ומשלהי שנת 1943 פעל הקורפוס כחלק מהארמייה ה-14. הקורפוס לחם בקרבות השונים במהלך המערכה על בורמה, ובכלל זה בקרב אימפהל ובכיבוש רנגון. לאחר מכן הועבר הקורפוס תחת פיקוד הארמייה ה-12, ולאחר המלחמה פורק הקורפוס.
==מפקדים==
===הפיקוד המזרחי===
* פרנסיס גרנפל, הברון הראשון גרנפל (1903–1904)
* פול מתואן, הברון השלישי מתואן (1904–1905)

===מלחמת העולם הראשונה===
* הנרי רולינסון (אוקטובר 1914–דצמבר 1915)
* הנרי יוז וילסון (דצמבר 1915–דצמבר 1916)
* צ'ארלס וולקומבה (1916–1918)
* ג'ורג' הרפר (מרץ 1918–יוני 1919)

===מלחמת העולם השנייה===
* קלוד אוקינלק פברואר 1940–מאי 1940)
* פרנסיס נוסוורתי (יולי 1940–נובמבר 1941)
* תומאס קורבט (ינואר 1942–מרץ 1942)
* נואל אירווין (אפריל 1942–יולי 1942)
* ג'ופרי סקונס (אוגוסט 1942–דצמבר 1944)
* פרנק מסרווי (דצמבר 1944–יולי 1945)
* פרנסיס טוקר (יולי 1945–אוגוסט 1945)

קטגוריה:עוצבות בריטיות שלחמו בחזית המערבית במלחמת העולם הראשונה
קטגוריה:גייסות בריטיים במלחמת העולם הראשונה
קטגוריה:גייסות בריטיים במלחמת העולם השנייה
תהילים ק"מ

תהילים ק"מ הוא המזמור ה-140 בספר תהילים (על פי המספור של תרגום השבעים והוולגטה, זהו המזמור ה-139 במספר).

== תוכן המזמור ==

מזמור ק"מ הוא אחד ממזמורי דוד הפותחים ב"למנצח מזמור לדוד". המחבר מבקש מהאל להציל אותו מאדם רע ומאיש רשע בכלל. לרשע יש לשון כמו נחש והוא מנסה להפיל בפח את המחבר ו"לדחות פעמיו". הרשעים טומנים פח, חבל ומוקש למחבר. המחבר מתפלל אל האל – "אלי אתה!" ומבקש ממנו לשמוע את תחינתו ולא לתת לרשע להפיק את זממו. בסוף המזמור המחבר מצהיר שהוא יודע שהאל יעשה "דין עני משפט אביונים" ורק צדיקים וישרים הם אלו שיזכו לשבת לפני האל.

==המזמור במגילות מדבר יהודה==

תחילת מזמור זה נמצאה במגילת התהילים הגדולה ממערה 11 בקומראן, בקטע קטוע.

מלבד השינויים המקובלים בכל מגילות קומראן של כתיב עברי מלא יותר ניתן להבחים ב-3 שינויים חשובים:
:1) בפסוק ב' נשמט שם ה'.
:2) בפסוק ג' כתוב "כל היום" במקום "כל יום".
:3) בפסוק ד' כתוב "עכביש" במקום "עכשוב". חלק מהפירושים אכן פירשו את המילה עכשוב כמו עכביש.

==המזמור ביהדות==

בתלמוד הבבלי במסכת ברכות לב עמוד ב מובא – " אמר ר' יהושע בן לוי המתפלל צריך לשהות שעה אחת אחר תפלתו שנאמר "אַךְ צַדִּיקִים, יוֹדוּ לִשְׁמֶךָ; יֵשְׁבוּ יְשָׁרִים, אֶת-פָּנֶיךָ" שזהו הפסוק האחרון בפרק.

בהתאם לכך גם הורה הרבי מליובאויטש לומר פסוק זה כל יום אחר התפילה.

==בנצרות==

חלקו השני של פס' ד' מופיע בברית החדשה באגרת אל הרומיים פרק ג פסוק 13.

== לקריאה נוספת ==

* 

==קישורים חיצוניים==

==הערות שוליים==

קמ
קייט גייגו

קייט גייגו (באנגלית: Kate Gallego; נולדה ב-21 באוקטובר 1981) היא פוליטיקאית יהודית-אמריקאית, חברת המפלגה הדמוקרטית, המכהנת כראש עיריית פיניקס.

==ביוגרפיה==
גייגו (במקור וידלנד) נולדה למשפחה יהודית באלבקרקי שבניו מקסיקו. היא סיימה תואר ראשון בלימודי איכות הסביבה באוניברסיטת הרווארד ותואר שני במנהל עסקים מבית הספר וורטון שבאוניברסיטת פנסילבניה.<ref></ref><ref></ref> היא עבדה בתחום פיתוח כלכלי-סביבתי בחברת תשתיות באריזונה.

בנובמבר 2013 נבחרה למועצת עיריית פיניקס וב-2017 נבחרה לתקופת כהונה נוספת. היא כיהנה כסגנית ראש העיר. בעקבות התפטרותו של ראש העיר גרג סטנטון שנבחר לבית הנבחרים של ארצות הברית התמודדה גלגו בבחירות המיוחדות שנערכו בנובמבר 2018, היא עלתה לסיבוב השני שהתקיים במרץ 2019 וניצחה.

== חיים אישיים ==
גייגו נישאה ב-2010 לרובן גייגו המכהן מ-2015 כחבר בית הנבחרים של ארצות הברית. הם התגרשו ב-2016 ולהם ילד אחד.

==קישורים חיצוניים==

* [https://www.phoenix.gov/mayor קייט גייגו], באתר עיריית פיניקס

==הערות שוליים==

קטגוריה:חברות המפלגה הדמוקרטית (ארצות הברית)
קטגוריה:חברי המפלגה הדמוקרטית (ארצות הברית)
קטגוריה:ראשי עיריית פיניקס
קטגוריה:נשים בראשות עיריות בארצות הברית
קטגוריה:אריזונה: אישים
קטגוריה:בוגרות אוניברסיטת הרווארד
קטגוריה:בוגרי אוניברסיטת הרווארד
קטגוריה:בוגרות בית הספר וורטון
קטגוריה:בוגרי בית הספר וורטון
קטגוריה:פוליטיקאיות יהודיות אמריקאיות
קטגוריה:ניו מקסיקו: אישים
קטגוריה:אמריקאיות שנולדו ב-1981
קטגוריה:אמריקאים שנולדו ב-1981
דני וריינס

דניאל לה-דרו "דני" וריינס (באנגלית: Daniel LaDrew "Danny" Vranes; נולד ב-29 באוקטובר 1958) הוא כדורסלן עבר אמריקאי, אשר שיחק באופן פעיל בין השנים 1981–1992. ממוצעיו הכוללים לאורך 7 עונותיו בליגת ה-NBA הם 5.1 נקודות, 3.9 ריבאונדים ו-1.2 אסיסטים למשחק.

==קריירת משחק==
וריינס נולד וגדל בסולט לייק סיטי שביוטה, ובין השנים 1977–1981 למד באוניברסיטת יוטה. בעונות 1978 ו-1981 העפיל עם קבוצת הכדורסל של האוניברסיטה לשלב שמינית גמר טורניר אליפות המכללות (NCAA Sweet Sixteen), לצד בן כיתתו טום צ'יימברס. בארבע עונותיו בקבוצה רשם וריינס ממוצעים של 15.4 נקודות ו-8.6 ריבאונדים למשחק.

בדראפט ה-NBA{{כ}} 1981 נבחר וריינס על ידי סיאטל סופרסוניקס, בבחירה החמישית. ב-5 עונותיו עם הסופרסוניקס זכה לדקות משחק מרובות ואף פתח במרבית המשחקים בשל יכולותיו ההגנתיות, ועל אף תפוקתו ההתקפית המוגבלת. לאורך התקופה קלע 6.0 נקודות ואסף 4.4 ריבאונדים בממוצע למשחק, תחת המאמנים לני וילקינס וברני ביקרסטאף. בעונת נבחר לחמישיית ההגנה השנייה של העונה.

לקראת עונת הועבר בטרייד לפילדלפיה 76'. בשתי עונותיו בפילדלפיה תרם 2.3 נקודות בממוצע למשחק בלבד.

בעונת 1988/1989 עבר לשחק בא.א.ק. אתונה היוונית, ובין השנים 1989–1992 שיחק עבור קבוצות "ארסיום מילאן" ופלקנסטרו וארזה האיטלקיות, בטרם פרש ממשחק.

==קישורים חיצוניים==

==הערות שוליים==

קטגוריה:כדורסלנים אמריקאים
קטגוריה:יוטה: כדורסלנים
קטגוריה:כדורסלני אוניברסיטת יוטה
קטגוריה:בחירות דראפט של סיאטל סופרסוניקס
קטגוריה:כדורסלני סיאטל סופרסוניקס
קטגוריה:כדורסלני פילדלפיה 76'
קטגוריה:כדורסלני א.א.ק. אתונה
קטגוריה:כדורסלני וארזה
קטגוריה:אמריקאים שנולדו ב-1958